4 Maart 2014 | Maroela Media
Alles vir Dinsdag 4 Maart 2014
Amcu het Dinsdag, ná 'n ses week lange staking, gesê die vakbond sal instem tot 'n minimumloonooreenkoms wat oor die volgende drie jaar vir platinummynwerkers ingestel kan word.
'n 26-jarige man is in Johannesburg in hegtenis geneem nadat hy homself glo as 'n polisiebeampte voorgedoen het.
Dial Direct-versekeringsmakelaars het Dinsdag gesê dit verg uiterste versigtigheid om in nat weer te bestuur en motoriste moet hul bestuursgewoontes aanpas. Die Suid-Afrikaanse Weerburo het 'n waarskuwing van swaar reënval en vloede uitgereik.
Die ARK-dieresentrum is vasberade om verwaarloosde honde in die Johannesburg-omgewing te versorg en vir hulle nuwe huise te vind. En híér spring die gemeenskap ook in om te help.
Baptiste-kerke in Kentucky gee glo vuurwapens as pryse weg in dié suidelike staat van Amerika om lidmate te lok.
Die vakbond Solidariteit se saak teen die Suid-Afrikaanse Polisiediens (SAPD) oor sy weiering om bevorderings ingevolge sy nuwe rangstelsel op meriete te doen, sal op 9 Junie 2014 in die arbeidshof in Johannesburg aangehoor word.
Die liggaam van 'n kanovaarder wat Saterdag verdwyn het, is Dinsdag in die Klipdriftdam, 25km buite Potchefstroom gevind.
Die tweede getuie in Oscar Pistorius se moordverhoor in die Pretoriase hooggeregshof het Dinsdag getuig oor harde stemme wat sy gehoor het voordat Reeva Steenkamp doodgeskiet is. Beeldmateriaal van dag 1 van die moordverhoor volg onderaan die berig.
Die onthoringde renoster wat Vrydag in die Krugerwildtuin deur besoekers gesien is, is gevind en moes weens sy beserings van kant gemaak word. WAARSKUWING: Die foto onderaan die berig kan sensitiewe kykers ontstel.
Die Suid-Afrikaanse Weerdiens het Dinsdag 'n waarskuwing vir swaar reënval oor Gauteng en dele van KwaZulu-Natal uitgereik.
Regter Thokozile Masipa het die media Dinsdag tydens Oscar Pistorius se moordverhoor gewaarsku oor foto's en beeldmateriaal van getuies.